ઈંગ્લેન્ડ સામેની ટેસ્ટ સીરીઝ પહેલા રમાઈ રહેલી ત્રણ દિવસીય પ્રેક્ટિસ મેચમાં ઈશાંત શર્મા અને ઉમેશ યાદવની બે-બે વિકેટથી ભારતે બીજા દિવસે એસેક્સ કાઉન્ટીને બેકફુટ પર ધકેલી દીધું. ભારતે પોતાની પહેલી ઈનિંગમાં 395 રન બનાવ્યા. તો એસેક્સ દિવસની રમતના અંતે 237 રન પર પાંચ વિકેટ ગુમાવી દીધી. હવે તે ભારતથી 158 રન પાછળ છે. મેચના પહેલા દિવસે એસેક્સે શાનદાર શરૂઆત કરતા ભારતને શરૂઆતમાં ઝટકા આપ્યા હતા. માત્ર 44 રનના સ્કોર પર ટોપ ઓર્ડરના ત્રણ બેટ્સમેનોએ વિકેટ ગુમાવી દીધી હતી. જોકે આ બાદ કેપ્ટન કોહલીએ મુરલી વિજય સાથે ઈનિંગ સંભાળી હતી.